section_heading: Recenzije
paragraph_text: Album je uglavnom zadobio pozitivne kritike. Steve Huey, glazbeni kritičar sa stranice AllMusic, dodijelio je albumu četiri od pet zvjezdica te je komentirao: "Iako pjesme lakše uđu u uho nakon par preslušavanja, nisu toliko svijetle (relativno govoreći, naravno) kao većina drugih na October Rustu i u glazbenom i u tematskom pogledu. To je u redu, jer izgleda kako je World Coming Down prirodniji teren; [...] World Coming Down sadrži većinu najpoznatijih Type O Negative pjesama: lukave parodije gotičarskih [pjesama] "Creepy Green Light" i "All Hallows Eve" koje se veselo valjaju u svojoj slikovitosti koja podsjeća na filmove s vampirima; drugu pjesmu koja lako ulazi u uho, mračnu erotičnu fantaziju o gotičarki "Pyretta Blaze" koja govori o mutnim granicama između seksualne podčinjenosti i samouništavajućoj opsesiji te naravno, nastavak smicalice čudno odabranih obrada, koju ovog puta čini vrlo prikladna mješavina pjesama The Beatlesa ("Day Tripper", "If I Needed Someone" i "I Want You (She's So Heavy)"). No postoji i par iznenađenja na albumu, pjesme na kojima Steele prestaje koristiti svoj uobičajeni mig te izražava stvarnu bol i patnju – koje su sigurno, još uvijek, pune sarkazma i melodrame, no ipak je očito kako su "Everyone I Love Is Dead", "World Coming Down" i "Everything Dies" bile napisane uz spoznaju iz prve ruke u pogledu teme te da nisu ironične zafrkancije. Iskren ili ne, Steeleov je rad uvijek govorio o žalosti, depresiji i samoći iza njegovih uobičajenih ironičnih poziranja, mrke apatije i opće mizantropije; ovaj [album] izgleda kao njegov najozbiljniji pokušaj za nošenjem sa situacijom, shvaćajući kako može skinuti masku kad je to potrebno i ubaciti malo više iskutva iz stvarnog života u konvencije koje istovremeno i prigrljuje i ismijava. Upravo radi toga je World Coming Down dirljiviji album od October Rusta te je dodatni dokaz za to kako se više toga događa ispod površine Type O Negativea nego što mu se inače pripisuje.<ref> Type O Negative - World Coming Down na allmusic.com Pristupljeno 27. kolovoza 2016.